“Perjantai 26. kesäkuuta... 1959!?”

Vuoden 2019 NääsPeksi “Swing of Time – 50-luvun viemää” kutsuu nimensä mukaisesti katsojansa värikkään 50-luvun pauloihin ja pyörteisiin. Waspin mahtisuku on kietonut Springfieldin idyllisen pikkukaupungin verkkoonsa. Häikäilemättömän Daniel Waspin suunnitelmat mutkistuvat, kun kaupunkiin saapuu omalaatuinen muukalainen Tony Valentine. Kun Waspin voimakastahtoinen kihlattu Emma Baker iskee tulokkaaseen silmänsä, kolmiodraama on valmis.

Muuttaako Waspin suvun uusi yksityissairaala historian kulun pysyvästi? Syyttääkö pormestari Taylor Johnson kommunisteja? Kuka saa ja kenet? Ja mikä on automekaanikko Eddie O’Reallyn erityistaito?

NääsPeksin 20. juhlavuosi tarjoaa vauhtia, vaarallisia tilanteita ja suuria tunteita. Älä takerru hetkeen vaan osta liput syksyä piristävään spektaakkeliin ja anna 50-luvun viedä!